《山溪夜坐 其二》
清代·周仪炜

隔岸楼台一水分，山容全写李将军。拂衣星气青如雨，出岫林光绿到云。

中夜蛩鸣金井暗，下方鹤语碧霄闻。输他花雾香尘里，银烛初残酒半醺。

作者简介：（1777—1846）江苏阳湖人，字伯恬。嘉庆九年举人。官凤翔知县。为官廉洁。文宗六朝，诗学汉魏三唐。与同里陆继辂、李兆洛齐名。有《芙椒山馆诗集》。